
Viri. 

Pri  sestavi  tega  spisa  sem  rabil  sledeče  vire: 

1.  Dr.  J.  Gruden:  „K  zadnjemu  umeščenju  koroških  vojvod.  (V*  tisku,  Koledar  Družbe 
sv.  Mohorja  za  L 1915.) 

2.  Dr.  J.  Grudnovo  predavanje  — rokopis  — dne  18.  marca  1914  v Celovcu. 

3.  Dr.  J.  Gruden  : Zgodovina  slovenskega  naroda.  1.  zvezek,  druga  izdaja.  Celovec,  1911. 

Tiskarna  Družbe  sv.  Mohorja.  . ' ' 

4.  A.  B.  Ustoličenje  koroških  vojvod.  V Ljubljani  1908/ 

5.  Gospa  Sveta.  Začetek,  zgodovina  in  znamenitosti  te  božje  poti.  Založila  cerkev  v 
Gospa  Sveti.  - Celovec  4910. 

6.  Maria  Saal  in  Karnten.  Von  Matthaus  GroBer,  Domkapitular  und  Konservator. 
Buchdruckerei  des  St.  Josefs-Vereines  in  Klagenfurt.  1913. 

7.  Koledar  Družbe  sv.  Mohorja  za  navadno  leto  1898, ,-str.  25 — 30. : Vmeščanje  koroških 
knezov  na  Gosposvetskem  polju.  Spisal  Janez  Scheinigg. 

8.  Slovenski  ilustrovani  tednik.  Leto  IV.,  št.  11.  in  12. 

9.  Slovenska  čitanka  za  tretji  razred  srednjih  šol.  Druga  izdaja.  V Celovcu  1906. 
Tiskala  in  založila  tiskarna  Družbe  sv.  Mohorja.-  Str.  114 — 117. : Vmeščanje  koroških  vojvod 
na  Gosposvetskem  polju.  J.  Majciger. 

10.  Slovan.  L.  XII.,  št.  6,  1914.  Stran  183  -189.  Petstoletnica  zadnjega  ustoličenja 
koroških  vojvod  na  Gosposvetskem  polju.  Spisal  R.  Kenda. 

11.  Die  bster.-ung.  Monarchie  in  VVprfc  und  Bild.  Karnten  und  Krain.  Wien  1891. 

12.  Dr.  Paul  Puntschart:  Ilerzogseinsetzung  und  Huldigung  in  Karnten.  Leipzig  1899. 
Veri  a g von  Veit  & Comp. 

13.  Dr.  iur.  Emil  Goklmann : Die  Einfiihriing  der  deutschen  Herzogsgeschlechter 
Karhtens  in  den  sloveniseken  Stammesverband.  Breslau.  Verlag  von  M.  et  11.  Marcus.  1903. 

14.  Valvasor:  Die  Ehre  des  Herzogthums  Krain  i.  nasl.  ' - 

15.  Dr.  Kos  Fr.:  Gradivo  za  zgodovino  Slovencev  v srednjem  veku.  I.,  II.,  III. 

16.  Aelschker  E.,  Geschichte  Karntens  von  der  Urzeit  bis  ztir  Ge-gemvart,  mit  beson- 
derer  Riicksicht  auf  Culturverhaltnisse,  1885, 

17.  Dopsoh  Alf.:  Die  altere  Sozial-  und  Wirtschaftsverfassung  der  Alpenslaven.  1909. 

18.  Megiser:  Chronica  Kharndtens  1612. 

19.  Archiv  fiir  vaterlandische  Geschichte  und  Topographie,  Herausgegeben  von  dem 
hi  stori  schen  Vereine  fiir  Karnten.  IV.  Jahrgang.  Klagenfurt  1858.  Druck  v.  Johann  Leon. 

20.  Historische  Streifziige  durch  Klagenfurt  von  Klemčns  Mayer.  Klagenfurt.  Druck 
und  Verlag  von  Johann  Leon  san. 

21.  Aus  dem  Wilajet  Karnten.  Založilo  „Katol. -politično  in  gospodarsko  društvo  za 
Slovence  na  Koroškem  L Celovec,  1913. 

22.  Fiihrer  durch  das,  Museum  des  Geschichtsvereines  fiir  Karnten  und  dessen  Monu- 
mentenhalle  im  Landesmuseum  „Rudolhnum " zu  Klagenfurt.  Verlag  des  Geschichtsvereines. 
9.  Aufl.  1913. 

V glavnem  sem  se  držal  naziranj  vlč.  gosp.  dr.  J.  Grudna,  s katerim  sva  mnogo^  tudi 
ustmeno  razpravljala  o ustoličenju.  Za  blagohotno  dovoljeno  uporabo  njegovega  spisa  v 
tisku  oziroma  v rokopisu  se  mu  toplo  zahvaljujem. 

Petstoletnica  v Celovcu. 

18.  sušca  1414  — 18.  sušca  1914. 

❖ ragi  Slovenci  in  Slovenke!  18.  marec  1.  1914.  je  bil  za  vse  Slovence, 
posebno  pa  za  koroške  Slovence,  velepomemben,  zgodovinski  dan, 
kajti  dne  18.  marca  1.  1914.  je  minilo  petsto  let,  ko  se  je  pred 
Krnskim  gradom  na  Gosposvetskem  polju  zadnjikrat  odigrala 
najlepša,  najslavnejša  zgodovinska  drama  celokupnega  slovenskega  naroda, 
ko  se  je  poslednjikrat  veličastno  dvignil  slovenski  zastor,  da  pokaže  našim 
prednikom  še  enkrat  v vsem  sijaju  in  blesku  najslavnejše,  najpomembnejše 
zgodovinsko  dejanje,  nekdanjo  moč  in  slavo  slovenskega  naroda.  Slavni  po- 
tomec naše  stare  vladarske  rodbine,  Habsburžan  Ernest  Železni,  se  je  iz 
spoštovanja  do  starodavnih  pravic  koroške  vojvodine  in  iz  spoštovanja  do 
tisočletne  tradicije  podvrgel  častitljivemu  zgodovinskemu  obredu  ter  sprejel 
iz  ust  in  rok  slovenskega  kmeta  vladarsko  oblast  v deželi:  dal  se  je  po 
starodavni  navadi  v slovenskem  jeziku  slovesno  umestiti  za  koroškega  vojvodo. 

Petsto  let!  Veseli  spomini  nekdanje  slave,  nekdanje  moči  in  svobode, 
a ob  enem  trpki,  žalostni  spomini  petstoletnega  trpljenja  in  robstva.  Koroški 
Slovenci  so  v sredo,  dne  18.  marca  1914  to  zgodovinsko  petstoletnico,  ta 
zgodovinski  dogodek  praznovali  slovesno  in  dostojno.  V slavnostni  dvorani 
hotela  Trabesinger  se  je  zbrala  velika  množica  odličnega  občinstva  iz  Celovca 
in  iz  cele  dežele  k temu  izrednemu  slavij u.  Slovenski  učenjak  in  zgodovinar 
kanonik  dr.  Josip  Gruden  pa  je  zbranemu  občinstvu  v izredno  krasnem, 
znanstvenem  'govnru  prikazal  najlepši  akt  iz  slovenske  zgodovine : poslednje 
ustoličenje  kb^škegaG?oj vode  v slovenskem  jeziku.  Slavnostni  govornik 
je  dokazal  z zgodovinskimi  dejstvi,  da  so  bili  Slovenci  več  kot  pol  tisočletja 
edino  prebivalstvo  na  Koroškem,  da  je  njih  družabni  red  dal  nekdaj  deželi 
in  všeipu  i življenju  obliko  in  značaj,  da  je  njihov  jezik  bil  zaukazan 
V,'  in  v Veljavi  cčTopri  n ajj  slovesnejšem  dejanju,  ko  je  zastopnik  ljudstva  izročil 
V Novemu  knezu  vladarsko;- oblast.  Ta  zgodovinski  dan  nas  spominja  dalje  na 
‘ 'Vo,/d.a  -.je* bjlf  Koro|j|a' tja  do  13.  stoletja  najznamenitejša  izmed  slovenskih 
pokrajin,  gdavn^išf^  vsega  slovenstva,  kjer  se  je  slovenska  državna 
uredba  najpopolnejše  razvila,  od  koder  so  dobivale  kulturne  vplive  vse  druge 
slovenske  dežele  in  ki  je  tudi  čestito  starino  vojvodskega  ustoličenja,  ta 

zadnji  ostanek  slovenskega  državnega  prava,  naj  dalj  e ohranila.  In  slednjič 
je  ta  spominski  dan  tudi  praznik  demokratične  ljudske  misli,  ki  je  nekdaj 
obvladovala  družabne  ustanove  in  uredbe  naših  pradedov,  ki  se  najjasnejše 
izraža  v obredu  ustoličenja  in  ki  danes  vedno  bolj  obvladuje  vse  naše  javno 
življenje.  Že  stari  zgodopisci,  kakor  vetrinjski  opat  Ivan,  Unrest,  Megiser, 
Valvazor  so  imeli  obred  vojvodskega  umeščenja  še  posebno  za  počeščenje 
kmečkega  stanu  in  so  ga  zato  spravljali  v stik  z vojvodom  Inkom  in  nje- 
govo gostijo,  na  kateri  je  povzdignil  krščanske  kmete,  ponižal  pa  poganske 
plemiče-župane.  Zato  ima  ta  zgodovinska  petstoletnica  v sebi  mnogo  mo- 
mentov, ki  so  še  dandanes  pomenljivi  za  našo  zgodovino:  preteklost,  seda- 
njost  in  bodočnost.  Oglejmo  si  jih  na  kratko! 

Koroška  — Karantanija  --  nekdaj. 

Ko  so  se  Slovenci  naselili  po  današnjih  južnoavstrijskih  deželah  — * 
nekateri  zgodovinarji  trdijo,  da  so  prišli  Slovenci  v takratni  Norikum  okrog 
1.  568.  do  595.  — tedaj  je  bila  njih  domovina  mnogo  večja  kot  je  danes. 
Zasedli  so  vso  današnjo  Kranjsko,  celo  Koroško,  Štajersko,  velik  del  Tirolske 
blizu  do  Bavarskega  in  na  zapadu  tja  do  Benečije.  Proti  severu  so  jim 
bili  sosedi  Čehi  in  Moravci,  na  vzhodu  so  zasedli  Panonijo,  t.  j.  današnjo 
Ogrsko,  na  jugovzhodu  Posavje,  potem  današnje  Primorsko,  t.  j.  Goriško 
in  Istro,  tja  do  sinje  slovanske  Adrije.  Z eno  besedo:  zasedli  so  vso  zemljo 
do  izvirov  Save,  Soče,  Drave  in  Mure  in  do  jadranskega  morja. 

Od  začetka  so  imeli  Slovenci  hude  boje  s svojimi  sosedi.  Na  severu  so 
se  morali  bojevati  z Nemci,  zlasti  z Bavarci,  na  vzhodu  z divjimi  Obri  ali 
Avari,  in  na  jugu  z Longobardi,  ki  so  si  osvojili  Italijo.  Gotovo  je,  da  so 
se  Slovenci  bojevali  z Nemci-Bavarci  že  1.  595.  ter  že  takrat  vdrli  kot  zma- 
govalci na  Tirolsko  in  Bavarsko. 

V bojih  s svojimi  sovražniki  so  bili  vedno  zmagoviti.  Njih  pogumnost, 
hrabrost  in  junaštvo  slavijo  vsi  stari  zgodopisci.  Vendar  so  v teh  bojih  prišli 
v odvisnost  Frankov  in  Obrov.  Obrskega  jarma  jih  je  rešil  češki  kralj  Samo 
1.  623.  Kralj  Samo  je  ustanovil  prvo  veliko  zvezno  slovansko  državo.  Vladal  je 
od  1.  622.  do  1.  658.  združenim  Slovanom  od  Balta  do  Adrije.  Samo  je  bil  tedaj 
tudi  višji  vladar  Karantanije.  Karantanija  je  tedaj  obsegala  sedanjo  Koroško, 
skoro  celo  Štajersko,  vzhodni  del  Tirolskega,  solnograški  Lungau,  južnovzhodno 
stran  Dolenje  Avstrije  in  Kranjsko.  Na  severu  je  bila  meja  stare  Karan- 
tanije sedanja  meja  med  Štajersko  in  Nižje  Avstrijsko.  Kos  Nižje  Avstrije 
med  Semernikom  in  Dunajskim  Novim  mestom  je  spadal  se  h Karantaniji, 
Vzhodna  meja  Karantanije  je  bila  Panonija,  sedanja  ogrska  nižina.  Panonija 
je  bila  takrat  tudi  slovenska  zemlja  in  ostanek  panonskih  Slovencev  so 
današnji  ogrski  Slovenci  (Prekmurci)  in  Slovenci  na  vzhodnem  robu  sedanje 
Štajerske,  takozvani  „ Prleki  “. 

Stara  Karantanija  je  bila  torej  naj  večja  slovenska  država.  Pisatelji  te- 
danje dobe  prebivalce  Karantanije  vobče  imenujejo  Slovence  — Karantance* 

Ime  Karantanec  in  Slovenec  je  veljal  kot  skupen  pojem  za  eden  in  isti  narod. 
Ozemlje,  katero  so  karantanski  Slovenci  zasedli,  je  bilo  zelo  mzsežno.  Toda 
zemlja  je  bila  redko  naseljena  in  ta  redka  naseljenost  je  bila  pozneje  eden 
glavnih  vzrokov,  da  so  se  nekatere  pokrajine  tako  naglo  ponemčile. 

Nastanek  in  pomen  zadruge  pri  Slovencih.  Zupe. 

Ako  hočemo  obred  in  pomen  umeščenja  koroških  vojvod  prav  umeti, 
moramo  poseči  za  več  kot  tisoč  let  nazaj,  v tisto  dobo,  ko  so  Slovenci 
imeli  še  popolno  narodno  samostojnost,  svojo  urejeno  državljansko  upravo 
in  ustavo  pod  lastnimi  oblastniki. 

Slovenci  so  bili  v svojem  zasebnem  in  javnem  življenju  popolnoma 
enakovrstni  in  enakovredni  svojim  jugoslovanskim  sosedom  Hrvatom  in 
Srbom.  Jezik  naših  pradedov,  ohranjen  v nekaterih  listinah  iz  10.  in  11. 
stoletja,  ostanki  narodnih  noš,  ki  se  nam  razkrivajo  v staroslovenskih  gro- 
bovih, lepa  starodavna  imena,  ki  nam  jih  v toliki  obilici  naštevajo  zgodo- 
vinske listine  tja  do  13.  stoletja,  vse  to  so  znaki  in  dokazi,  da  so  bili 
Slovenci  le  najzapadnejša  veja  na  jugoslovanskem  drevesu. 

Podlaga  družabnega  življenja  pri  Jugoslovanih  je  bila  zadruga.  Za- 
druga ni  bila  drugega  kot  razširjena  družina.  Več  rodbin  pod  eno  streho, 
združenih  po  krvnem  sorodstvu  in  skupnem  gospodarstvu  je  tvorilo  zadrugo. 
Glavni  znak  zadruge  je  bil  torej  : rodbinska  in  imovinska  vzajemnost. 
Gotovo  je,  da  so  tudi  Slovenci  prinesli  to  družabno  ustanovo  v sedanjo 
svojo  domovino  in  jo  ohranili  kot  starodavno  družinsko  osnovo  in  navado 
skoz  ves  srednji  vek.  Izdaje  starih  urbarijev  so  odkrile  sledove  zadrug  po 
vseh  slovenskih  pokrajinah.  V Beli  Krajini  so  se  zadruge  med  kmetskim 
ljudstvom  ohranile  do  19.  stoletja.  Ravno  tako  pri  ogrskih  in  beneških 
Slovencih.  Imena  vasi  danes  še  marsikje  pričajo,  da  so  bile  naseljene  po 
zadrugah,  ki  so  se  imenovale  po  svojih  ustanoviteljih,  tako  na  pr.  Štefanovci, 
Adlešiči,  Neradovci,  Babinci,  Branoslavci,  Cesarjevci,  Radomirci  in  še  veliko 
drugih. 

Vsaka  zadruga  je  volila  svojega  načelnika,  ki  je  potem  vodil  gospo- 
darstvo zadruge.  Izvolili  so  polnoletnega  moškega  člana  zadruge,  navadno 
najbolj  razboritega,  najmodrejšega  in  naj  starejšega,  ker  starosti  se  pripisuje 
modrost  in  izkušenost.  Zato  se  predstojnik  zadruge  navadno  imenuje  „sta- 
rosta“  ali  „starejšina“,  pa  tudi  „gospodar“  ali  „domačin“.  Stari  viri  nam 
celo  pripovedujejo, ..da  je  imel  v starodavnih  časih  oblast  umeščati  vojvoda 
„starejšina“  (der  Alteste)  določenega  rodu  in  še  le  pozneje  je  bila  ta  častna 
služba  združena  s posestvom  nekega  gotovega  zemljišča. 

Več  zadrug,  ki  so,  združene  po  rodovinski  zvezi,  bile  skupaj  naseljene 
v kaki  pokrajini,  je  sestavljalo  pleme  ali  rod.  Vsak  rod  zase  je  tvoril 
upravno  jednoto,  župo  ali  županijo,  kateri  je  načeloval  župan.  In  žu- 
panska oblast  je  med  Slovenci  še  dandanes  najuglednejša  in  najbolj  pri- 

znana,  pa  je  tudi  najstarejša.  Staroslovenski  župani  niso  bili  le  vaški 
predstojniki  in  sodniki,  kakoršni  so  bili  v srednjem  veku,  temveč  oni  so 
vladali  zelo  obsežnim  krajem  in  so  imeli  vso  upravno,  sodno  in  vojaško 
oblast.  Na  mesta  županov  so  pozneje  stopile  frankovske  grofije,  na  kar  so 
se  tudi  župani  zaceli  imenovati  grofi  (comites).  Tudi  slovensko  plemstvo, 
kar  se  ga  omenja  tje  do  12.  in  13.  stoletja,  ima  svoj  začetek  v županski 
oblasti  in  časti.  V začetku  so  župana  volili  izmed  starejšin  posameznih 
zadrug.  Sčasoma  pa  je  postala  ta  županska  oblast  v posameznih  rodbinah 
dedna.  Tako  so  dobile  dotične  (dedne)  rodbine  večji  ugled  in  upliv,  začele 
so  se  ločiti  od  priprostega  ljudstva  in  si  prisvajati  večje  pravice. 

Glavno  središče  je  bil  grad  ali  gradišče.  Beseda  grad  znači  pri  vseh 
Slovanih  splošno  kraj  na  polju,  ki  je  z nasipom,  zidom  in  plotom  utrjen  in 
j zagrajen.  Taka  gradova  sta  bila:  Blatograd  na  Koroškem  in  na  Ogrskem. 
Ime  sta  dobila  od  utrjene  in  ograjene  lege  sredi  močvirja.  Grad  je  bil  bivališče 
županov,  pa  tudi  kraj,  kamor  so  se  prebivalci  zatekali  ob  sovražnih  napadih. 
Pod  gradom  so  bile  hiše  drugih  prebivalcev  (predgradje).  To  nam  svedočijo  še 
danes  ohranjena  imena  kakor:  Predgrad  (na  Dolenjskem),  Podgrad,  Predtrg. 
Med  gradom  in  predgradjem  je  bil  prostor,  kjer  se  je  zbiralo  ljudstvo  na 
zbore,  slovesnosti,  sejme  in  ljudske  slavnosti.  V starodavni  določbi,  ki  zahteva, 
da  naj  se  vrši  slavnost  umeščenja  koroškega  vojvoda  na  polju  pred  Krnskim 
gradom,  je  brez  dvoma  ohranjeno  starodavno  sporočilo,  da  so  se  na  tem 
kraju  od  prvih  časov  naprej  vršile  znamenite  ljudske  slovesnosti. 

V stari  Karantaniji  je  bila  najvažnejša  županija  ona,  ki  je  tvorila 
središče  sedanje  Koroške.  Imenovala  se  je  „Hrvatska  županij a“  (pagus 
Chrouati).  Obsegala  je  ono  lepo  pokrajino,  ki  se  razteza  med  Vrbskim 
jezerom  in  Velikovcem  na  vzhodu,  proti  severu  pa  od  Drave^  do  pogorja 
onkraj  Št.  Vida.  To  pokrajino  namakata  reki  Glina  in  Krka.  Še  v 10.  sto- 
letju se  v listinah  imenuje  ta  pokrajina  „Hrvatska  županijah  Na  zgodo- 
vinsko ime  te  županije  še  dandanes  spominjajo  imena  treh  vasi,  ki  se 
imenujejo  „Krabathen“. 

Gosposvetsko  polje  — Virunum. 

Že  za  časa  Rimljanov  je  bilo  Gosposvetsko  polje  važno  kulturno 
središče.  Na  Gosposvetskem  polju  je  stalo  znamenito  rimsko  mesto  Virunum. 
Tu  je  bilo  križišče  cest  iz  severa  na  jug,  tu  so  se  srečavali  ob  preseljevanju 
narodov  razna  ljudska  plemena,  tu  so  se  bili  krvavi  boji  med  slovanskim 
in  grmanskim  življem.  Gosposvetsko  polje  pa  ni  bilo  samo  za  časa  Rim- 
ljanov središče  kulturnega  življenja,  temveč  je  bilo  še  bolj  znamenito  in 
slavno  v dobi  samostojne  slovenske  države  Karantanije.  Tu  je  bil  znamenit 
„Karantanski  grad“,  pozneje  „Krnski  grad“  imenovan.  Njegovo  staro  ime 
priča,  da  je  veljal  za  glavno  mesto  ali  glavni  grad  v deželi.  Tu  je  bil  v 
poganskih  časih  pomenljiv  kraj  bogočastja  in  ob  času  vojne  glavno  zbirališče. 


Tako  je  „Hrvatska  županija"  dobila  velik  političen  pomen.  Pod  njenim 
vodstvom  se  je  osnovala  nekaka  slovenska  zvezna  država,  ki  se  je  pojavila 
že  pod  kraljem  Samom  in  se  je  vsaj  deloma  ohranila  še  pod  slovenskimi  ka- 
rantanskimi vojvodi : Borutom,  Gorazdom,  Hotimirom,  Valkunom  in  Inkom. 

Na  tem  starodavnem,  slavnem  Gosposvetskem  polju  ponosno  kraljuje 
prva,  naj znameni- 
tejša in  naj  starejša 
slovenska  cerkev, 
božja  pot,  Gospa 
Sveta.  Tu  so  bili 
prvi  slovenski  škof- 
je, tu  so  učili  prvi 
slovenski  duhovniki. 

Gospa  Sveta  je  bilo 
središče  naših  pra- 
dedov. In  Gospa 
Sveta  naj  bo  za  vse 
Slovence  ono  slavno 
in  božje  mesto,  ka- 
mor mora  vsak  za- 
veden in  pobožen 
Slovenec  enkrat  na 
leto  romati. 


Plemenske  župe  prvotno  niso  bile  med  seboj  v nobeni  zvezi,  ampak 
so  vsaka  zase  tvorile  male  državice.  Razni  zgodovinski  dogodki  so  povzro- 
čili, da  so  se  začele  posamezne  župe  tesneje  združevati  v skupno  državo. 
Posamezna  plemena  so  se  izprva  le  ob  času  vojske  združevala  pod  vodstvom 
skupnega  poglavarja.  Vojni  uspehi  so  dvignili  zavest  plemen  in  ugled 
poglavarja  in  tako  je  bilo  naravno,  da  je  tudi  v miru  ostal  njih  vrhovni 
poglavar,  zlasti  če  je  bil  hraber  bori  teli  in  razumen  poveljnik.  Tako  so 
naši  predniki  osnovali  neko  zvezno  državo  pod  skupnim  vladarjem,  ki  so 
ga  župani  izvolili.  Beseda  vojvoda  še  spominja  na  to,  da  je  bila  njegova 
prvotna  naloga  biti  voditelj  v boju. 

Kdaj  se  je  umeščenje  začelo?  Prvi  znani  slovenski  knezi. 

Pokristjanjenje  Slovencev. 

Zgodovinski  viri  imenujejo  okoli  leta  738.  Boruta  kot  vojvodo  Karan- 
tancev. Vladarska  oblast  je  bila  sicer  že  dedna  v njegovi  rodbini,  vendar 
nam  zgodovina  jasno  pripoveduje,  da  je  bila  vojvodska  oblast  še  vedno 


Gospa  Sveta. 

Nastanek  vojvod. 


odvisna  od  ljudstva  oziroma  od  njegovih  županov,  ki  so  ga  volili  ali  priznali 
za  vojvodo.  Neznani  bavarski  zgodovinar  nam  poroča:  „Po  smrti  Borutovi 
so  Bavarci  Gorazda,  ki  je  že  kristjan  postal,  na  prošnjo  Slovencev  poslali 
nazaj  in  oni  (Slovenci)  so  ga  napravili  za  vojvodo.  “ Slovenci  so  namreč 
prišli  tedaj  v bavarsko  oziroma  frankovsko-nemško  odvisnost.  In  v tem  času 
so  začeli  Nemci  širiti  krščansko  vero  med  poganskimi  Slovenci  v Karantaniji. 


„ Knežji  kamen  “ pri  Krnskem  gradu. 

Odvisni  vojvoda  Borut  je  moral  kot  poroštvo  svoje  zvestobe  poslati 
na  Bavarsko  svojega  sina  Gorazda  in  svojega  nečaka  Hotimira.  Z njima 
seveda  se  je  podalo  na  Bavarsko  še  več  drugih  odličnih  Slovencev.  Že  za 
časa  Gorazda  je  bila  volitev  novega  kneza  oziroma  njegovo  umeščenje 
združeno  z gotovo  slovesnostjo  in  določenim  obredom,  ki  je  bil  sličen 
umeščenju  župana  pri  posameznih  plemenih.  O tem  nas  potrjuje  isti  zgodo- 
pisec,  ki  o knezu  Hotimiru  sledeče  poroča:  S privoljenjem  kralja  Pipina 
so  dali  (namreč  Bavarci)  na  prošnjo  imenovanega  ljudstva  Hotimira  nazaj, 
ko  je  bil  že  kristjan  postal.  Oni  so  ga  sprejeli  in  mu  izročili  voj  vodstvo.  “ 
Naravno  je,  da  se  ta  „izročitev“  ni  vršila  na  tihem  in  na  skrivnem,  temveč 
slovesno  javno,  vpričo  ljudstva. 

Ta  javna  izročitev  vojvodske  oblasti  je  bil  star  narodni  običaj  in  je 
imel  svoj  izvor  v slovenskem  pravu.  To  nam  dokazujejo  podobna  umeščenja 
pri  drugih  slovanskih  plemenih.  Hrvatje  so  svoje  vladarje  dvignili  na 
„ dedni  stol44.  V Bosni  imamo  podobne  kameni  te  sedeže  kakor  je  knežji 
kamen  in  vojvodski  prestol  na  Gosposvetskem  polju.  Taka  je  bila  stolica 
Herceg  Stjepana,  stolica  kralja  Sandalja  in  še  nekaterih  drugih.  Čehi  so 
priznali  le  tistega  za  vladarja,  ki  je  imel  v posesti  „stol  o.ten“  sredi  mesta 
Prage.  V vseh  teh  ostankih  in  poročilih  je  jasno  izražena  demokratična 
misel,  da  ljudstvo  prosto  voli  svojega  poglavarja  in  mu  samo  izroča  vla- 
darsko oblast,  ki  se  je  tudi  pozneje  ohranila  skozi  sedemsto  let  v obredu 
vojvodskega  umeščenja  na  knežjem  kamnu  pred  Krnskim  gradom,  dasiravno 
je  pozneje  vsak  upliv  podložnega  ljudstva  na  zasedanje  vladarske  stolice 
že  davno  minil. 

* 

* * 

Gorazd  in  Hotimir  sta  se  zelo  trudila,  da  bi  karantanske  Slovence 
pokristjanila.  Poganski  Slovenci  so  se  parkrat  uprli  proti  novi  veri,  a na- 
posled so  bili  premagani  in  krščanstvo  se  je  začelo  širiti  po  celi  Karan- 
taniji. Vladar  Karantanije  je  postal  knez  Volkun  okrog  1.  772.  Volkunov 
naslednik  je  bil  Vojnomir. 

Okoli  1.  800.  je  vladal  ■ Slovencem  knez  Inko,  goreč  kristjan.  Za  Inkom 
so  vladali  Slovencem  domači  knezi : Pribislav,  Semika,  Stojmir  in  Edgar, 
zadnji  slovenski  vojvoda.  — Karantanski  Slovenci  so  dobili  tujce  za  vla- 
darje. Knez  Etgar  se  je  zvezal  z Ljudevitom  Posavskim  zoper  Franke 
1.  818.;  za  kazen  je  bil  Etgar  odstavljen.  Njegov  naslednik  je  bil  tujec 
— Nemec  Helmwin.  Slovenci  so  prišli  pod  oblast  Nemcev. 

Tujec  je  pustil  Slovencem  le  nekaj  sence  nekdanje  moči  in  slave, 
samostojnosti  in  svobode,  zapustil  jim  je  spomin,  da  so  bili  tudi  Slovenci 
nekdaj  svoboden  rod  ter  imeli  pravico,  svobodno  voliti  svojega  vladarja. 
Ta  spomin  je:  slovesni  obred  ustoličenja  na  Gosposvetskem  polju.  Karan- 
tanija — Gosposvetsko  polje  — „Hrvatska  županija4*  je  bila  še  slovenska, 
a vladarji  niso  bili  več  slovenske  krvi,  čeprav  so  morali  znati  slovensko 
govorico. 

Prvo  slovesno  umeščenje  po  starodavnem  obredu  je  v zgodovini  ome- 
njeno še  le  1.  1161.,  ko  je  postal  koroški  vojvoda  Šponhajmovec  Herman. 
Za  njim  se  je  dal  slovesno  ustoličiti  za  vojvodo  Bernhard  iz  istega  rodu 
(1202 — 1256).  Baje  se  je  dal  na  slovesen  način  ustoličiti  tudi  češki  kralj 
Otokar  II.,  ki  je  bil  vladar  Koroške  od  1.  1269 — 1276.  Prvi  knez,  o katerem 
zgodovina  izrecno  poroča,  da  je  bil  slovesno  umeščen  na  knežjem  kamnu, 
je  bil  vojvoda  Majnhard  Tirolski  1.  1286.  Seveda  je  obred  mnogo  starejši, 
sega  nazaj  v začetek  razvoja  kulturno-družabnega  življenja  pri  Slovencih. 

Za  Majnhardom  Tirolskim  se  je  dal  prvi  iz  habsburške  vladarske  ro- 
dovine po  starodavnem  običaju  vmestiti  za  koroškega  vojvodo  Oton  Veseli 

Umešeenje  koroškega  vojvode  na  knežjem  kamnu.  (Izvirno  po  Valvazorjevi  sliki.) 

Zadnje  slovesno  ustoličenje  18.  marca  1414. 

Lepa  vigred,  pomladanska  vila  se  je  napotila  še  enkrat  v Karantanijo. 
Cel  Korotan  je  v praznični  obleki.  Velik  naroden,  patriotičen  praznik  se 
obhaja  18.  marca  1.  1414.  Nedelja  je.  Zvonovi  slovesno  vabijo  k veliki 
najlepši,  najpomembnejši  narodni  slavnosti  pred  Krnski  grad,  v Gospo  Sveto 
in  na  Gosposvetsko  polje.  Od  vseh  strani  prostrane  Karantanije  se  zbirajo 


dne  2.  mal.  srpana  leta  1335.  Od  1.  1335.  naprej  je  Koroška  stalna  dedna 
vojvodina  vladarske  rodovine  Habsburške.  Ravnotako  se  je  dal  slovesno 
vmestiti  tudi  Otonov  naslednik  Albreht  Modri  ali  Hromi.  Rudolf  IV.  je 
bil  slovesno  ustoličen  1.  1360.  O njegovih  naslednikih  ne  vemo,  ali  so  se 
dali  po  starodavni  navadi  vmestiti  za  koroške  vojvode  ali  ne. 

Zadnji  koroški  vojvoda,  ki  se  je  dal  po  starem  običaju  slovesno  vmestiti 
v slovenskem  jeziku,  je  bil  Habsburžan  Ernest  Železni,  18.  marca  1.  1414. 

prvaki,  starejšine,  župani  in  zastopniki  raznih  rodov  in  plemen.  Prihajajo 
potomci  slovenskih  vojvod  Valuka  in  Boruta,  Gorazda,  Hotimira  in  Volkuna, 
Vojnomira  in  Inka,  Pribislava,  Somike,  Stojmira  in  potomci  poslednjega  kneza 
slovenskega  rodu,  vojvode  Etgarja.  — Še  enkrat  se  je  dvignil  zastor,  še 
enkrat  je  zadonel  na  starodavnem  zgodovinskem  pozorišču  — slovenski 
glas  v vsej  svoji  milohi  in  krasoti,  v vsej  svoji  veljavi  in  pravici.  Od 
vseh  strani  slovenske  zemlje  so  prihiteli  njeni  verni  sinovi,  da  zadnjikrat 
vidijo  in  čujejo  prizor,  ki  je  najslavnejši  — a tudi  najtužnejši  v naši  po- 
vestnici.  Prihitel  je  narod  slovenski,  da  zadnjikrat  gleda  svojega  novega 
vladarja,  mu  gleda  iz  obličja  v obličje  ter  čuje,  kako  njegov  vladar  prisega 
v slovenskem  domačem  jeziku,  da  bo  narodu  in  deželi  pravičen  sodnik  in 
hraber,  neustrašen  zaščitnik  in  bojevnik  za  domovino  in  sv.  vero. 

Obred  ustoličenja. 

Opat  Janez  Vetrinjski,  prvi  domači  letopisec,  ki  je  živel  koncem 
13.  stoletja,  opisuje  obred  umeščenja  blizu  tako-le: 

Vmeščanje  koroških  vojvod  se  je  začelo  v Krnskem  gradu.  Nahaja 
se  namreč  na  podnožju  Krnske  gore  (sub  monte  Caranthiniano),  zdaj 
gore  sv.  Urha  blizu  cerkve  sv.  Petra,  kamen,  na  katerega  se  usede  svo- 
bodni kmet  iz  roda  Edlingerjev,  ki  je  imel  to  pravico  od  starodavnih  časov 
po  dednem  pravu  v svoji  lasti. 

Z eno  roko  drži  kmet  marogastega  bika,  z drugo  pa  enake  barve  kobilo. 
Ne  daleč  od  njega,  v sivo  raševino  oblečen,  v kmetske  čevlje  obut,  je  stal 
deželni  knez  z deželno  zastavo,  obdan  od  deželnih  plemičev  in  vitezov.  Med 
njimi  je  prednjačil  goriški  palatinski  grof  kot  grof  deželnega  dvorca  z dva- 
najsterimi zastavami,  poleg  njega  pa  pokneženi  grof  tirolski  kot  deželni 
grof  in  vsi  drugi  deželni  velikaši  v najsijajnejši  praznični  opravi. 

Vojvoda  s palico  v roki  se  približa  kmetu  na  kamenitem  sedežu  in 
kmet  vpraša  v slovenskem  jeziku:  „Kdo  je  oni,  ki  tako  prihaja ?“  Okoli 
stoječi  odgovore:  „Deželni  knez  je.“  Kmet  dalje  poprašuje:  „ Ali  je  pravičen 
sodnik,  ki  išče  blagor  domovine?  Ali  je  svobodnega  rodu  ter  prijatelj  in 
zaščitnik  prave  vere?“  Vsi  odgovore:  „Je  in  bode.“  — „Po  kateri  pravici, “ 
nadaljuje  kmet,  „pa  more  mene  pregnati  s tega  sedeža ?“  — ,, Dobiš  šestdeset 
beličev,  marogastega  bika,  kobilo  in  obleko,  ki  jo  ima  zdaj  knez  na  sebi; 
prost  bodeš  ti  in  vsa  tvoja  hiša  vsakaterega  davka. “ Tako  odgovorijo  vsi, 
knez  in  njegovi  spremljevalci. 

Zdaj  se  kmet  rahlo  dotakne  z desnico  kneževega  lica,  opominjajoč  ga 
še  enkrat  svete  dolžnosti  pravične  sodbe.  Stopivši  z vojvodskega  sedeža, 
odvede  oboji  živinčeti  s seboj. 

Knez  pa  se  postavi,  oblečen,  kakor  je,  na  preprosti  kamen,  katerega 
je  ravnokar  zapustil  svobodni  kmet,  potegne  svetli  meč  in,  zavihtivši  ga 
na  vse  štiri  vetrove,  se  roti  in  prisega,  da  hoče  vsem  biti  sodnik  po  dolžnosti 

in  pravici.  Pridružil  se  je  še  običaj,  da  se  je  knez  iz  preprostega  kmetskega 
klobuka  napil  čiste  studenčnice,  kakor  je  to  navada  na  kmetih,  narodu  v 
pouk,  naj  se  zadovoljuje  s tem,  kar  prinaša  in  pridela  domača  dežela,  ne 
hrepeneč  premočno  po  vinu  in  po  drugih  inozemskih  nasladninah. 

Sploh  pa  je  bil  vojvoda  vsakemu,  ki  ga  je  pozval  pred  cesarja  na 
odgovor,  dolžan,  le  v slovenskem  jeziku  dajati  odgovor. 

Zraven  že  omenjenih 
šeg  je  treba  še  opomniti 
službe  požigalnika,  ki  je  v 
trenotku,  ko  je  vojvoda  na 
kamenu  vihtil  meč  in  pri- 
segal, v bližini  zapalil  ne- 
koliko grmad  v dokaz  goreče 
ljubezni  in  vdanosti  vsega 
naroda  do  bodočega  kneza. 

Izpod  Krnskega  grada 
se  je  vmeščeni  vojvoda  na- 
potil preko  Gosposvetskega 
polja  od  zahodne  na  njegovo 
vzhodno  stran  v starodavno 
inveličastnoGosposvetsko 
cerkev,  kjer  je  najvišji  de- 
želni duhovni  dostojanst- 
venik pel  slovesno  sveto 
mašo,  pri  kateri  so  mu  stregli 
drugi  višji  duhovniki. 

Pri  božji  službi  v go- 
sposvetski cerkvi  je  mašu- 
joči višji  duhovnik  (krški 
škof)  deželnega  kneza,  ki 
je  bil  doslej  še  vedno  v 
kmetski  obleki,  blagoslovil 
in  posvetil  po  cerkvenih 
naredbah. 

Po  končani  božji  službi 
Vojvodski  prestol  na  Gosposvetskem  polju.  se  knez  pre0bleče  in  sede  S 

svojim  spremstvom  za  mizo 
k slovesnemu,  sijajnemu  obedu,  pri  katerem  so  deželni  maršal,  deželni  stotnik 
in  deželni  pridvorni  vinotočaj  spodobno  opravljali  svoje  službe. 

Po  slovesnem  obedu  se  knez  z vsem  spremstvom  odpravi  na  bližnje 
Virunsko  zdaj  Gosposvetsko  polje  pod  Gospo  Sveto,  kjer  še  dandanašnji  stoji 
vojvodski  stol.  Izklesan  in  sestavljen  je  iz  kamenja  tako,  da  ima  dva 
sedeža,  enega  na  vzhodno,  drugega  na  zahodno  stran ' obrnjenega.  Na 

prvem  je  sedel  sam  vojvoda,  deleč  deželne  zajme  in  pravico,  kdorkoli  jo  je 
zaprosil  od  njega,  na  drugem  pa  je  goriški  obmejni  grof  kot  naddvornik 
(Pfalzgraf)  koroške  dežele  delil  svoje  zajme. 

* 

* * 

In  težki  staroslovenski  zastor  je  padel  z vso  silo  na  oder;  napravil 
je  neprodirno  steno  med  knezom  in  ljudstvom.  Zvonovi  so  iz  visokih  lin 
Gospe  Svete  zapeli  zadnjikrat  — veličastno,  a turobno  pesem  starodavne 
moči  in  slave  — pesem  bivše  zlate  dobe  karantanske. 

Vojvoda  Ernest  Železni  je  bil  torej  zadnji,  ki  se  je  dal  slovesno 
vmestiti  za  koroškega  vojvodo.  — Cesar  Friderik  IV.  se  je  ognil  temu 
obredu  in  je  delil  zajme  le  v Št.  Vidu,  nekdaj  glavnem  mestu  koroške 
dežele.  — Sin  njegov,  cesar  Maksimilijan,  ki  je  bil  Slovencem  sploh  na- 
klonjen, je  bil  sicer  obljubil,  da  se  bo  dal  slovesno  ustoličiti  po  starodavni 
navadi,  toda  ustoličenje  je  izostalo  iz  neznanih  vzrokov  in  zadržkov.  Nad- 
vojvodu Karolu  so  prisegali  Korošci  pri  vojvodskem  stolu  pod  Gospo  Sveto 
in  ravno  tako  tudi  njegovemu  sinu,  cesarju  Ferdinandu  II.  (1.  1597.). 

Potem  je  začelo  tudi  to  formalno -navidezno  podeljevanje  vojvodske 
oblasti  izostajati : Cesarja  Ferdinand  III.  in  Ferdinand  IV.  sta  sprejela  pri- 
sego deželnih  stanov  na  Gosposvetskem  polju  le  po  svojih  odposlancih. 
Sedaj  ni  več  prisegal  vladar,  ampak  so  prisegali  deželni  stanovi  svojemu 
vojvodu.  Cesar  Leopold  je  prišel  na  Koroško  in  deželni  stanovi  so  mu 
prisegli  leta  1660.  v deželni  hiši  v Celovcu.  Ravno  tako  je  storil  tudi 
Karol  VI.  leta  1728. 

Po  smrti  Karola  VI.  so  koroški  deželni  stanovi  prisegali  novemu 
svojemu  vojvodu  v cesarskem  gradu  na  Dunaju. 

Tako  se  je  tekom  časa  ta  čudoviti  in  častitljivi  obred  popolnoma 
predrugačil.  V starodavnih  časih  so  prisegali  vojvode  narodu,  da  mu  bodo 
pravični  vladarji,  sodniki  in  zaščitniki  prave  vere,  vdov  in  sirot,  v novejši 
dobi  pa  je  prisegal  narod  svojim  vladarjem,  neprelomljivo  zvestobo  do  smrti. 

Pomen  obredov  pri  umeščenju. 

Ako  opazujemo  dramatičen  razvoj  vse  slovesnosti,  ki  se  je  vršila  na 
dan  vmeščenja,  moramo  strogo  ločiti  pred  vsem  umeščenje  na  „knežjem 
kamnu“  pred  Krnskim  gradom  od  poznejše  poklonitve,  ki  jo  je  knez  spre- 
jemal na  „vojvodskem  prestolu“.  Le  prvo  dejanje  je  bistveno  in  je  imelo 
pravno  posledico,  da  je  bil  knez  kot  vladar  v deželi  veljavno  priznan  in 
smel  izvrševati  vladarsko  oblast.*)  Ako  je  potem  popoldne  sedel  na  staro- 
davnem vojvodskem  prestolu  pod  Gospo  Sveto,  sodil  in  podeljeval  zajme,  to 
ni  bilo  drugega,  kakor  prvo  javno  in  slovesno  izvrševanje  pridobljene 
vladarske  oblasti. 


*)  Dr.  Gruden. 

Pri  obredu  ob  knežjem  kamnu  pred  Krnskim  gradom  pa  imamo  tri 
sestavine:  prvotni  staroslovenski  obred,  poznejše  dostavke  iz  krščanske 
dobe,  ki  so  povzeti  iz  obrednika  o kronanju  kraljev  in  slednjič  razne 
pravljice,  ki  so  tekom  časa  o njem  nastale. 


Umeščenje  vojvoda  na  knežjem  kamnu.  (Po  Fromillerjevi  sliki.) 

Knez  nastopa  pri  vmeščenju  v slovenski  kmečki  — narodni  noši.  — 
Posamezna  oblačila,  barva  sukna  in  kroj,  vse  je  natanko  določeno.  Ves 
obred  se  mora  vršiti  v slovenskem  jeziku.  — Vse  to  je  delalo  starim  in 
novim  razlagalcem  obreda  veliko  preglavico.  Toda  stvar  nam  se  hitro 
pojasni,  ako  se  ozremo  na  staroslovenski  izvor  ustoličenja.  Slovenski  kmet 
je  prost  in  izroči  v imenu  prostega  naroda  le  tistemu  vladarsko  oblast, 
ki  pride  pred  njega,  govoreč  v slovenskem  jeziku  in  v obleki  slovenskega  kmeta. 

S tem  je  bila  na  naj  slovesnejši  način  priznana  pravica  domačih  slo- 
venskih vladarjev,  slovenskega  kmečkega  ljudstva  in  sploh  slovenskega 
življa  na  Koroškem.  Za  nemške  kneze,  ki  so  bili  navajeni  ob  slovesnih 
prilikah  nastopati  v vsem  svojem  sijaju,  ni  bilo  prijetno,  ko  so  morali  na- 
stopati v priprosti  kmečki  obleki  in  siv  slovenskem  jeziku  izprositi 
vladarsko  oblast  od  umeščujočega  kmeta.  Zato  so  se  nekateri  nemški 
vojvode  upirali  temu  obredu  in  se  mu  skušali  odtegniti.  Toda  staro  slo- 
vensko pravo  se  je  vzlic  vsemu  nasprotovanju  ohranilo  z neko  železno 
doslednostjo  do  konca  srednjega  veka. 

Druga  značilna  oseba,  ki  ima  pri  umeščenju  poleg  vojvoda  najvažnejšo 
nalogo,  je  kmet-umestitelj  (Herzogbauer).  Stari  viri  pripovedujejo,  da  je  imel 
to  pravico  neki  rod,  ki  je  imel  pri  Krnskem  gradu  svoja  posestva.  To  pra- 
vico umeščenja  je  smel  izvrševati  le  naj starejši  (starejšina)  tega  rodu.  Pra- 
vica umeščenja  je  bila  pozneje  združena  z dvema  zemljiščema  v Blažji  vasi 
in  Pokrčah.  Posestvo  ali  zemljišče  se  je  vsled  te  pravice  imenovalo  knežje 
zemljišče  (Herzoghube).  Ob  zadnjem  umeščenju  je  sedel  na  knežjem^  kamnu 
kmet  Jurij  Sater  iz  Blažje  vasi,  domače  ime  mu  je  bilo  Herzog.  Šater  je 
slovensko  ime  in  pomeni  še  dandanes  v vzhodnoštajerskem  in  kajkavskem 
narečju  čarovnijo*  Tudi  pridevek  „Edlinger“  je  važen,  ki  se  pojavlja  že  za 
časa  Ernesta  Železnega  in  je  pozneje  postalo  tudi  rodbinsko  ime. 

Edlingerji  so  bili  svobodni  kmetje,  ki  niso  bili  podložni  tlačani  in  jim 
ni  bilo  treba  opravljati  drugih  bremen  podložnega  kmečkega  stanu.  Imeli 
so  svoja  lastna  zemljišča  (Edlingerhuben),  imeli  so  svoje  posebne  pravice 
(privilegije),  smeli  so  nositi  orožje  in  si  voliti  svojega  sodnika.  Imenujejo 
se  tudi  „prosti  kmetje“,  „svobodnjaki“  — ostanek  nekdanjih  slovenskih  svo- 
bodnih kmetov,  ki  so  si  ohranili  tudi  pod  oblastjo  nemških  vladarjev  in 
plemičev  svojo  samostojnost,  neodvisnost  in  živeli  po  starem  slovenskem 
običaju.  V njjp  vidimo  zastopnike  slovenskega  kmečkega  stanu,  ki  si  je 
svobodno  volil  svoje  župane  in  vojvode.  Zato  je  smel  le  kmet-svobodnjak 
umestiti  koroškega  vojvodo'  in  ga  je  po  določbah  obreda  moral  vprašati,  če 
je  svobodnega  stanu.  Rodbina  Edlingerjev  je  izumrla  5.  junija  1.  1823. 

V spremstvu  vojvodovem  je  bilo  pri  umeščenju  navzočih  tudi  mnogo 
plemičev,  ki  so  nosili  12  praporov  (bandero v).  Stara  Karantanija  je  štela 
12  grofij  (pokrajin,  pagus,  comitatus).  Te  pokrajine  so  predstavljali  posa- 
mezni prapori.  Prvotno  so  skoro  gotovo  na  mesto  grofov  župani  - volilci 
spremljali  vojvodo  k umeščenju.  — Pristna  narodna  poteza  se  nam  je  ohra- 
nila tudi  v sporočilu,  ki  pravi,  da  je  novoizvoljeni  vojvoda  s svojim  sprem- 
stvom trikrat  obšel  kraj  (stol)  umeščenja,  med  tem  ko  je  navzoča  množica 
kmečkega  ljudstva  v slovenskih  pesmih  hvalila  Boga,  da  je  zopet  dal  deželi 
umnega  in  skrbnega  vladarja. 


* R.  Kenda,  Slovan  1.  XII.,  št.  6.  str.  186. 

Knežji  kamen,  Gospa  Sveta  in  vojvodski  prestol. 


Pri  umeščenju  nam  že  „knežji  kamen“  sam  predstavlja  vladarski  prestol, 
na  katerega  se  vsede  bodoči,  novi  vladar  dežele.  Knežji  kamen  pomeni,  da 
je  bil  nekdaj  res  pravi  sodni  vladarski  stol  staroslovenskih  kmečkih  vojvod. 
V tem  nas  potrjuje  tudi  kraj,  kjer  stoji,  t.  j.  predgradje,  in  določba,  da  se  mora 
umeščenje  vršiti  pred  Krnskim  gradom,  torej  glavnim  mestom  vladarjevim. 

Knežji  kamen  je 
torej  znak,  podoba  voj- 
vodske oblasti.  Novi  voj- 
voda postane  šele  tedaj 
v deželi  postavno  pri- 
znani vladar,  ko  pride  v 
posest  knežjega  stola  ali 
kamna.  Zato  se  hoče  po- 
lastiti kamenitega  sedeža. 
Toda  svobodni  kmet  mu 
ga  prepusti  le  proti  od- 
škodnini šestdesetih  fe- 
nigov,  dveh  živali,  ki  jih 
vodi  novi  knez  s seboj, 
obleke  in  pravice,  da  je 
njegova  hiša  prosta  vseh 
davkov  in  ima  še  neka- 
tere predpravice.  Kmet 
nato  kneza  udari  nalahno 
po  licu,  ga  opomni,  naj 
bo  pravičen  sodnik,  vza- 
me živali  in  se  umakne  s 
stola.  Knez  pa  izpije  iz 
kmečkega  klobuka  po- 
žirek sveže  studenčnice 
v znak  in  narodu  v pouk, 
»Knežji  kamen“  v celovškem  deželnem  muzeju.  <Ja  se  zadovoljuje  S tem, 

kar  prideluje  domača 

zemlja,  in  da  ne  hrepeni  po  vinu  in  uživanju,  temveč  po  treznosti  in  zmernosti. 
Knez  stopi  na  kamen,  zamahne  z mečem  proti  vsem  štirim  stranem  sveta, 
v znak,  da  hoče  biti  vsem  pravičen  sodnik  in  vladar  ter  svojo  deželo  vedno 
in  povsod  hrabro  braniti  pred  sovražniki. 

Izplačanje  odškodnine  kmetu,  ki  zabranjuje  knezu  dostop  h kamnu,  je 
prava  domača  ljudska  poteza.  Tisto,  kar  kmet  dobi,  mala  svota  denarja, 
obleka  in  lisaste  živali,  se  ne  more  imenovati  cena  za  izročeno  knežjo  čast  in 
oblast,  ker  ni  z njo  v nikakem  razmerju.  Popolnoma  brezplačno  se  pa  kmet  tudi 

noče  umakniti,  zato  porabi  priliko,  da  si  izgovori  male  osebne  koristi.  Enaka 
navada  je  še  dandanes  po  nekaterih  krajih  na  Slovenskem,  da  si  mora  odkupiti 
nevesta  ali  ženin  dostop  v novo  hišo  ali  svatje  prosto  pot,  ki  jo  fantje  zagrade. 

Značilen  je  tudi  lahek  udarec  v obraz,  s katerim  se  kmet  poslovi  od 
vojvode,  ko  stopi  s kamna.  Je  li  to  dejanje  posneto  po  sveti  birmi  in  opomin 
k vztrajnosti  in  srčnosti,  ali  pa  je  zadnji  vidni  dokaz  kmetove  oblasti,  ki 
sedaj  izgubi  svoje  dostojanstvo  in  se  poda  nazaj  med  množico.  Slično  je 
plemiški  oproda  dobil  viteški  udarec  z besedami:  ,, Sprejmi  tega  in  nobe- 
nega več.44 

Po  dovršenem  obredu  pri  „knežjem  kamnu44  je  ustoličenje  končano. 
Novi  vojvoda  se  poda  od  knežjega  kamna  pred  Krnskim  gradom  čez  polje 
v Gosposvetsko  cerkev,  kjer  ga  je  med  slovesno  sveto  mašo  krški  škof 
mazilil  za  vladarja.  Po  sveti  maši  še  le  je  slekel  kmečko  obleko  in  se 
oblekel  v knežjo  opravo.  Potem  se  je  vršila  slavnostna  pojedina,  pri  kateri 
so  mu  stregli  razni  deželni  dvorniki.  — Pozno  popoldne,  proti  večeru  pa 
se  je  novi  vojvoda  podal  v spremstvu  pod  Gospo  Sveto  k vojvodskemu 
prestolu,  kjer  je  prvič  slovesno  izvrševal  svojo  službo,  delil  zajme  in  raz- 
soj eval  spore  in  prepire. 

Popoldanska  slavnost  na  „ vojvodskem  prestolu44  na  Gosposvetskem 
polju  z umeščenjem  na  ,. knežjem  kamnu44  nima  nobenega  stika,  temveč  je 
kakor  rečeno,  prvo  javno  in  slovesno  izvrševanje  podeljene  vladarske 
oblasti.  Da  sodi  in  podeljuje  vojvoda  zajme  popoldne  na  kamenitem  pre- 
stolu blizu  Gospe  Svete  in  ne  pri  knežjem  kamnu  pred  Krnskim  gradom, 
zato  je  bila  najbrž  merodajna  bližina  kraja,  pripraven  prostor  na  odprtem 
polju,  kjer  se  je  lahko  zbralo  dosti  plemičev  in  ljudstva  z vsem  sijajem  in 
bleskom.  Naposled  je  odločevala  tudi  starodavna  navada. 

Posebne  pravice  pri  umeščenju. 

Z obredom  umeščen  j a na  knežjem  kamnu  so  bile  zvezane  posebne  pravice 
nekaterih  koroških  plemiških  rodbin.  Sicer  so  vse  te  starodavne  navade 
in  pravice  okrašene  z romantičnimi  pravljicami.  Tako  se  pripoveduje,  da 
je  imela  med  obredom  umeščenja  novega  vojvode  rodovina  graščakov  Partov- 
čanov  (graščaki  v vasi  Portovca)  pravico  požiganja  — ali  požigalno  pra- 
vico, rodbina  Gradnikarjev  pravico  do  košnje  in  družina  Ravbarjev  do 
ropanja.  Vprašanje  je,  ali  so  te  pravice  v resnici  obstojale  ali  so  pa  samo 
historične  bajke.  Gotovo  je,  da  je  živa  ljudska  domišljija  marsikaj  dodejala, 
gotovo  je  pa  tudi,  da  je  zob  časa  marsikaj  razjedel  in  uničil  tako,  da  se 
težko  zasledi  pravi  pomen  teh  pravic. 

Pravica  požiganja  se  omenja  v uradnih  listinah  tja  do  17.  stoletja. 
,. Dedna  žgalna  služba  vojvodine  Koroške44  (Erbbrennamt)  je  dolgo  časa 
častna  služba  in  njen  lastnik  se  imenuje  »požigalec44  (Brenner,  incendiarius, 
kurež),  ki  je  bil  visok  dostojanstvenik  koroške  dežele.  Lastniki  te  „žgalne 

služb e“  so  bili  graščaki  Partovčani  in  ko  so  ti  izumrli,  je  rodbina  Mor- 
daksov  podedovala  to  pravico.  Ni  verjetno,  da  bi  bili  smeli  ti  „požigalci“ 
toliko  časa,  dokler  novi  vojvoda  na  stolu  sedi  in  zajme  deli,  vsakemu 
zažgati  hišo  ali  poslopje,  kdor  se  ne  odkupi. 

Opat  Ivan  iz  Vetrinja  nam  ,.žgalno  službo44  tako-le  razlaga:  „Potem 
zažigalec  (incendiarius),  o katerem  pravijo,  da  je  zato  po  pravu  določen, 


Novi  vojvoda  in  goriški  grof  podeljujeta  zajme  na  vojvodskem  prestolu.  (Po  Valvazorjevi  sliki.) 


zažge  nekaj  grmad  (foci,  ognjišča)  v čast  vojvodu,  kar  pa  je  od  drugod 
vzeto  in  ne  spada  k obredu.44  Iz  navedenih  besedi  vidimo,  da  so  gorele  le 
grmade  ali  z drugimi  besedami:  zažigali  so  se  kresovi  v čast  novemu  knezu. 
To  se  tembolj  vjema  z vso  slovesnostjo,  ker  poročila  pravijo,  da  so  goreli 
ognji  še  le  proti  večeru,  ko  je  knez  sedel  na  vojvodskem  prestolu  in  delil 
zajme  (fevde).  In  kakor  je  imela  rodbina  Hercogov  ali  Edlingerjev  pravico 
umeščati  vojvodo,  tako  je  imela  druga  rodbina  dolžnost  pripraviti  slavnostni 
prostor  oziroma  v slučaju  potrebe  tudi  pokositi  travo  in  tretja  zažigati 

kresove.  Roparska  pravica  se  skoro  gotovo  ni  izvrševala.  Pač  pa  je  mo- 
goče, da  je  imela  rodbina  Ravbarjev  za  slučaj  umeščenja  kakšne  predpravice 
pri  kmetih,  recimo,  da  so  ji  morali  kmetje  dajati  ob  tej  priliki  desetino 
pridelkov,  in  ako  tega  niso  prostovoljno  storili,  so  imeli  Ravbarji  pravico, 
jim  s silo  kaj  vzeti. 


Pravni  pomen  ustoličenja. 


Večina  zgodovinarjev  meni,  da  ceremonije  pri  umeščenju  niso  samo  staro- 
davni, vsled  običajev  posvečeni  obredi,  ampak  da  je  to  pravnoveljavna  po- 
godba med  vojvodo  in  narodom.  Slovesni  obred  vojvodskega  umeščenja  je 
že  od  nekdaj  zname- 
nita „ stara  pravda “ 
koroških  Slovencev.  Ta 
slavni  zgodovinski  ob- 
red je  dokaz  in  priča, 
da  so  Slovenci  tukaj 
avtohtoni,  prvi,  ki  so 
naselili  in  obdelali  to 
lepo  deželo  korotansko, 
da  so  si  tu  oni  sami 
prvi  ustvarili  in  usta- 
novili svojo  lastno  na- 
rodno državo  in  si  volili 
svoje  slovenske  vojvode. 

In  od  te  starodavne 
svoje  pravice  niso  od- 
stopili tudi  pozneje 
ne,  .ko  so  jim  rimsko- 
nemški  cesarji  pošiljali 
tuje  kneze  za  vladarje. 

Tudi  ti  tujci  so  morali 
priseči  na  slovensko 
staro  pravdo  v slo- 
venskem jeziku,  ako 
SO  hoteli  postati  pri-  Današnje  poslopje  ;,Herzogbauer‘!  v Blažji  vasi. 

znani  vladarji  in  iz- 
vrševati vladarsko  oblast  v deželi.  Kronist  opat  Ivan  iz  Vetrinja  nam  globok 
pomen  ustoličenja  jasno  razloži,  ko  pravi:  ..Korošci  pravijo,  da  noben  knez 
v njihovi  deželi  ne  more  razdeljevati  zajmov  in  izvrševati  sodne  oblasti,  ako 
se  ne  podvrže  starodavnemu  obredu. In  s tem  se  strinja  tudi  neznani 
nemški  zgodovinar,  ki  pravi,  „da  smejo  stanovi  takega  vojvodo,  ki  bi  ob 
knežjem  kamnu  ne  dal  zapriseženega  poroštva  ali  bi  pozneje  to  prisego 
prelomil,  poslati  cesarju  nazaj. “ Tako  močno  in  slovesno  so  bile  uzakonjene 

stare  pravice  koroških  Slovencev.  Koroški  Slovenci  so  imeli  torej  pravico 
potrditve  in  ustoličenja  novega  vojvode,  ki  ga  je  imenoval  cesar,  in  ako 
jim  ni  prijal,  so  imeli  pravico,  poslati  ga  cesarju  nazaj.  In  danes?  . . . 

* 

* * 

Minilo  je  petsto  let,  odkar  je  prenehalo  ustoličenje  pred  Krnskim  gradom 
na  Gosposvetskem  polju.  A spomin  Slovencev,  zlasti  pa  koroških  Slovencev 
na  svojo  staro  pravdo  in  na  slavo  Gosposvetskega  polja  ni  zamrl,  temveč 
še  živi.  Ko  hode  ozelenela  bajna  lipa  pred  votlino  pod  goro  Peco,  kjer  spi  kralj 
Matjaž  stoletno  spanje,  tedaj  bode  prigrmel  izpod  Svete  gore  s svojo  črno 
vojsko  na  dan,  ljudstvo  ga  bode  na  Gosposvetskem  polju  ustoličilo  za  svo- 
jega vladarja  po  starodavnem  častitem  obredu  in  oživel  bode  zopet  Krnski 
grad,  starodavna  stolica  slovenskih  koroških  vojvod. 

Petstoletni  spomin  na  znamenit  dogodek  na  Gosposvetskem  polju  naj 
dvigne,  oživi  in  prebudi  koroške  in  ostale  Slovence,  naj  jih  navdahne  z 
gorečo  ljubeznijo  do  domače  grude  in  očetnjave,  ki  je  bila  nekdaj  tako 
častno  slavljena.  Petstoletni  spomin  na  svojo  staro  pravdo  naj  zopet  zbudi 
koroškim  Slovencem  živo  ljubezen  do  slovenskega  materinega  jezika,  v 
katerem  so  prisegali  koroški  vojvodi  svojemu  narodu,  v jeziku,  ki  je  zdaj 
toli  teptan,  zasmehovan  in  brezpraven  v deželi.  Probuditev  slovenske  zavesti 
v starodavnem  Gorotanu,  ki  je  nekdaj  načeloval  vsem  slovenskim  pokrajinam, 
jim  dajal  poglavarje  in  vojvode,  to  bodi  praktičen  sad  zgodovinske  pet- 
stoletnice.   

Dodatek. 

Znamenitosti  Gospe  Svete. 

Pod  vasjo  Gospe  Svete  se  razprostira  znamenito  staro  virunsko  ali 
današnje  Gosposvetsko  polje.  Na  tem  polju  je  stalo  staro  rimsko  mesto 
Virunum,  ki  je  bilo  pa  že  zgodaj  ob  preseljevanju  narodov  opustošeno  in 
razdejano.  Tukaj  na  tem  polju  je  zmagoval  tudi  Atila,  kralj  divjih  Hunov. 

Vojvoda  Hotimir  je  kot  kristjan  poklical  nemške  duhovnike  (okrog 
1.  740.)  v deželo.  Iz  Solnograda  je  prišel  škof  Modest  s štirimi  duhovniki: 
Vato,  Reginbert,  Kočar  in  Latin  in  diakon  Eberhard.  Za  stolico  so  si 
zbrali  Gospo  Sveto.  Modestova  kapelica  v levi  stranski  ladji  sedanje  cerkve 
Gospe  Svete  je  bila  prvotna  cerkvica.  Tu  je  Modestov  grob,  o katerem 
ljudstvo  pravi,  da  se  vedno  bolj  bliža  oltarju  sv.  križa  in  kadar  ga  doseže, 
tedaj  bo  sodnji  dan.  — Na  grobu  je  Modestov  kamen  ali  miza,  kjer  je 
sv.  Modest  navadno  molil. 

Sedanji  slog  cerkve  Gospe  Svete  je  iz  pozne  gotske  dobe  iz  15.  stoletja, 
dasi  so  ostanki  prvotne  cerkve  ohranjeni:  mnogo  rimskih  kamnov  in  ostankov 
je  vzidanih  v tej  cerkvi.  Cerkev  ima  trojno  ladjo,  srednja  ladja  je  višja,  ki 
pa  nima  lastne  razsvetljave  in  so  ob  straneh  le  podstrešna  okna.  Cerkev 


21 


je  50  m dolga.  20  m široka  in  19  m visoka.  Notranjost  cerkve  je  s freskami, 
rimskimi  in  romanskimi  skulpturami  okrašena.  Velika  vrata  so  preoblečena 
s težkim  železnim  oklepom. 

Tabernakelj  (najsvetejše)  je  gotski,  glavni  altar  ima  baročni  slog  z mogoč- 
nimi arhitekturami.  V tronu  je  podoba  Matere  božje,  vlita  iz  kamna  v 15.  stoletju. 

Zunaj  cerkve  je  na  desni  strani  stranskih  vrat  rimski  relief:  Volkulja 
doji  Romula  in  Rema.  To  kaže,  da  so  bili  stari  Rimljani  tu  nekdaj  mo- 
gočni gospodarji.  Zunaj  na  cerkvenih  stenah  je  mnogo  starih  rimskih 
kamnov  in  drugih  znamenitih  nagrobnih  spominskih  plošč,  ki  so  vzidane  v 
steno  cerkve.  Rimski  relief  s poganskim  bogom  Bahom,  rimski  poštni  voz 
in  razni  zanimivi  rimski  kamni. 

Na  pokopališču  je  poznogotski  svetilnik,  v katerem  je  prejšnje  čase 
vedno  gorela  mrtvim  „večna  luč“.  Ustanovil  je  to  „večno  luč“  vikar 
Kopun  iz  Št.  Vida  že  1.  1497.  S to  ustanovo  je  bila  zvezana  tudi  bratovščina 
usnjarjev  in  Čevljarjev. 

Poleg  pokopališča  stoji  tudi  poganski  tempel  ali  oktogon  (osmerokotnik). 
Skoro  gotovo  je  bila  prvotno  stara  romanska  krstna  kapelica,  ki  se  je  po- 
zneje spremenila  v okostnico  (karner).  Šele  v pozni  gotski  dobi  se  je  pri- 
zidal stranski  obhod,  ki  se  je  v 16.  stoletju  s freskami  okrasil.  Pri  tleh 
je  vzidan  božji  grob  ravno  tako  kot  v Jeruzalemu.  — Okrog  cerkve  in 
stranskih  poslopij  je  bil  globok  obzidan  jarek;  cerkev  je  bila  z nasipom 
obdana  in  utrjena. 

Vodnik  ali  kratek  pregled  važnih  znamenitosti  v Celovcu. 

Celovec  je  danes  središče  in  težišče  Koroške  dežele.  Za  Slovence  je 
zbirališče  hotel  Trabesinger  ali  kakor  mu  Nemci  pravijo:  Narodni  dom, 
ki  ga  vzdržuje  slovensko  rodoljubje  iz  zgolj  kulturno  - narodnih  ozirov. 
Hotel  Trabesinger  leži  na  Velikovški  cesti  št.  5 in  je  edina  slovenska  na- 
rodna gostilna  v Celovcu.  — Torej  koroški  in  izvenkoroški  Slovenci  pozor! 

— Iz  Celovca  so  najlepši  izleti  na  vse  strani : na  gore,  k jezerom  in  v 
razna  mesta.  Železniške  zveze  so  najugodnejše  po  južni  ali  državni  železnici. 

— Izleti  v Gospo  Sveto,  na  Krnski  grad,  v Št.  Vid,  k Vrbskemu  jezeru,  na 
Otok,  v Vetrinj,  v Žihpolje,  v Rož,  v Podkrnos,  v Tinje  itd.,  so  najlepši 
popoldanski  sprehodi. 

Celovec  (Selovec,  Cvilovec),  nem.  Klagenfurt  (Glanfurt). 

Celovški  zmaj. 

Mesto  Celovec,  celovški  zmaj  na  Novem  trgu  in  mestni  grb  imajo  svoj 
izvor  v bajni  pravljični  dobi. 

Kjer  stoji  danes  mesto  Celovec,  je  bilo  nekdaj  gosto  zaraščeno  močvirje, 
kar  je  naravno,  ker  je  površje,  na  katerem  stoji  Celovec,  podaljšek  Vrbskega 
jezera.  V tem  močvirju  je  kraljeval  strahovit  zmaj,  ki  je  vso  okolico  z 
grozo  navdajal.  Zmaj  je  moril  živino  in  ljudi,  ako  si  je  kdo  upal  ali  nehote 

zašel  v njegovo  močvirno  bivališče.  Naposled  so  z zvijačo  ujeli  divjega  zmaja. 
Na  obrežju  močviija  so  sezidali  močan,  visok  stolp,  v katerem  so  se  skrili 
preganjalci  in  opazovalci  zmaja.  Napravili  so  dolgo  močno  verigo,  privezali 
nanjo  bika  in  na  bika  pritrdili  velikanski  nazaj  zakrivljen  kavelj.  Ko  je 
zmaj  začutil  divje  rjovenje  privezanega  bika,  je  prilomastila  divja  pošast 
iz  temnega  močvirja,  odprla  žrelo,  da  bi  pogoltnila  bika.  Toda  predno  po- 
goltne zmaj  bika,  se  zapiči  velik  železni  kavelj  globoko  v mehko  zmajevo 
meso.  Razsrjen  zmaj  zgrabi  zdaj  ubogo  žival  z vso  ljutostjo,  toda  skriti 
korenjaki  v 'stolpu  padejo  po  njem  s težkimi  bati,  nasajenimi  z ostrimi 
žreblji  in  ga  pobijejo  do  mrtvega. 

Ta  prizor  nam  še  danes  kaže  spomenik  „Zmaj  z vodnjakom"  na  Novem 
trgu.  Slovenski  kmet  iz  celovške  okolice  ubija  s težkim  batom  divjega 
zmaja.  V resnici  pa  pomenja  zmaj  hudo,  dolgo,  temno  vlažno  zimo  — in  oni 
junak  z batom  pred  zmajem  pomeni  boga  pomladi,  solnce,  vigred,  kres,  ki 
spremeni  neprijetno  zimo  z enim  samim  gorkim  mahom  v toplo  pomlad. 
Mesto  Celovec  si  je  vzelo  že  v 13.  stol.  v vedni  spomin  zmage  pomladi  nad 
zimo  premaganega  zmaja  (lintverna)  v svoj  mestni  grb.  Pravljica  izvira 
gotovo  še  iz  poganske  dobe  naših  pradedov.  „Zmaj"  je  postavljen  v 1.  1590  do 
1636.  Nasproti  „Zmaju"  stoji  spomenik  cesarice  Marije  Terezije.  Na  drugi 
strani  je  lep,  velik  Marijin  steber.  Celovec  je  bil  prvotno  slovenska  na- 
selbina, o tem  ni  dvoma.  Mestna  fara  Sv.  Egidija  je  bila  do  1.  1613.  podruž- 
nica Gospe  Svete.  Šele  potem  je  samostojna  fara.  Sedanja  mestna  cerkev 
je  sezidana  1.  1697. 

Stolna  cerkev  sv.  Petra  in  Pavla  (Lidmanskyjeva  ulica  14.),  sezidana 
1.  1591.,  je  od  1.  1787.  stolna  cerkev  s škofovim  sedežem.  Poleg  stolne  cerkve 
je  jezuitska  vojašnica,  v kateri  so  kranjski  „Janezi“. 

Druge  znamenite  cerkve  so  še : cerkev  sv.  Duha  (slovenska  cerkev), 
v kateri  je  vsako  nedeljo  ob  8.  uri  zjutraj  služba  božja  s slovensko  pridigo. 
Cerkev  je  bila  že  1. 1355.  podružnica  Gospe  Svete.  * — Poleg  cerkve  je  Uršulinski 
samostan  z ljudsko,  meščansko  šolo,  z ženskim  učiteljiščem  in  gospodinjsko  šolo. 

Čisto  na  levo  v kotu  na  trgu  Sv.  Duha  (v  Rofibacherjevi  hiši)  je  oka- 
menel  ribič,  baje  za  kazen,  ker  se  je  pregrešil  pri  vagi.  Trg  Sv.  Duha  je  bil 
prejšnje  čase  ribji  trg,  ker  Vrbsko  jezero  je  dajalo  mestu  glavno  hrano  z ribami. 

Na  trgu  Sv.  Duha  stoji  steber  sv.  Trojice  — tudi  „steber  kuge"  (kužni 
steber)  imenovan,  prvotno  lesen,  a od  1.  1680.  kamenit,  postavljen  v zahvalo, 
da  je  ponehala  kuga. 

Predmestna  župnija  Sv.  Lovrenca,  Velikovška  cesta  poleg  knezoškofijske 
palače.  Zraven  Elizabetinski  samostan  z bolnišnico.  Elizabetinke  izdelujejo 
znani  „Klostergeist“. 

Benediktinska  cerkev  — tudi  Marijina  cerkev  imenovana,  na  Bene- 
diktinskem trgu  iz  17.  stoletja. 

Druge  posebnosti  celovškega  mesta  so  še: 

1.  Deželna  hiša  (zbornica),  sezidana  1.  1580 — 1591.  na  mestu,  kjer  je 
preje  stal  vojvodski  grad,  kateri  se  1.  1268.  omenja. 

Deželna  hiša  ima  krasno  dvorano  „ deželnih  stanovskih  grbov44.  Nastropna 
slika  predstavlja  poklonitev  deželnih  stanov  pred  cesarjem  Karolom  VI.,  ki 
se  je  izvršila  v tej  dvorani  1.  1728.  — Na  južni  strani  (steni)  je  naslikano, 
kako  cesar  Maksimilijan  1.  1518.  izroča  s podarilnim  pismom  v roki,  prosto, 
svobodno  mesto  Celovec  deželnim  stanovom.  Mesto  Celovec  je  od  1.  1518. 
naprej  glavno  mesto  koroške  dežele* 

Na  severni  steni  je  naslikano  ustoličenje  koroškega  vojvoda  na  knežjem 
kamnu.  Fresko-slike  so  delo  domačega  slikarja  Fromiller  j a iz  1. 1740.  Vzhodna 
in  zapadna  stran  so  pa  poslikane  z grbi  nekdanjih  koroških  deželnih  stanov 
(plemičev). 

2.  Deželni  muzej  »Rudolfinum44  se  nahaja  med  Muzejsko  in  Rudolfovo 
cesto  in  Vetrinjskim  obmestjem.  V deželnem  muzeju  se  nahaja  v pritličju 
na  desni  v veži  knežji  kamen,  ki  je  bil  pred  Krnskim  gradom.  Tu  je 
shranjen  najdražji  spomin  slovenske  ,, stare  pravde“.  Na  tem  kamnu  je  bil 
umeščen  zadnji  vojvoda  Ernest  Železni. 

„Knežji  kamen44  je  dobilo  v last  1. 1862.  „Zgodovinsko  društvo4’'  za  Koroško 
od  kmeta  Jakoba  Vrabelj  p.  d.  Jakelj-na  na  Krnskem  gradu.  Najprvo  so  s 
privoljenjem  deželn.  odbora  postavili  „knežji  kamen44  v ograjen  prostor  v 
pritličju  dvorišča  deželne  hiše  (Landhaus).  L.  1870.  so  ga  prenesli  v »dvo- 
rano grbov44.  L.  1905.  pa  so  »knežji  kamen44  prenesli  iz  »dvorane  grbov44 
v muzej  »Rudolfinum44  na  sedanje  mesto. 

Deželni  muzej  Rudolfinum  je  odprt  za  obisk  vsaki  dan  od  9 — 12.  ure 
dop.  in  od  2 — 5.  ure  pop.  Ob  nedeljah  od  10 — 12.  ure  dop.  in  ob  sredah  od 
2 — 4.  ure  pop. 

Ako  greš  iz  glavnega  kolodvora  po  Kolodvorski  cesti  proti  sredini 
mesta,  vidiš  na  levi  strani  krasno  moderno  poslopje  Trgovske  obrtne  zbor- 
nice za  Koroško.  Dalje  so  na  levi  strani  še:  Tobačna  tovarna;  takoj  naprej 
moško  in  žensko  učiteljišče  in  na  ovinku  Kolodvorske  ulice  v Dvorno  ulico 
(Burggasse)  je  deželni  dvorec  (landschaftliche  Burg),  ki  je  pripravljen  za 
sprejem  najvišjih  gostov  kakor  cesarja  itd.  V deželnem  dvorcu  (gradu) 
je  tudi  kapelica  sv.  Domicijana. 

V Kolodvorski  ulici  (leva  stran)  je  tudi  veliko  poslopje  koroške  hra- 
nilnice. 

Na  desni  strani  Kolodvorske  ulice  (proti  mestu)  je  deželna  vlada,  nato 
realka  in  dekliški  mestni  licej,  na  oglu  Kolodvorske  in  Frohlichove  ulice 
je  krasno,  novo  moderno  poslopje  podružnice  Ljubljanske  kreditne  banke  v 
Celovcu.  Dalje  proti  koncu  ulice  je  na  desni  strani  v kotu  bogoslovje 
s seminarsko  cerkvijo.  Konec  Kolodvorske  ulice  pa  tvori  kapucinska  cerkev 
s samostanom. 


* Do  1.  1518.  je  bil  Št.  Vid  ob  Glini  glavno  mesto  koroške  dežele. 

Na  Knežjem  trgu  (Kardinal-  [Fiirsten-]  Platz)  med  Salm-,  Burg-  in 
Paradeisergasse  stoji  visok  obelisk,  katerega  je  postavil  kardinal  Salm  v 
spomin  na  sklep  požunskega  miru  1.  1805. 

Na  Starem  trgu  je  magistrat  št.  1.  Znamenita  je  tudi  hiša  št.  2 na 
Starem  trgu.  V hišo  je  vzidana  glava  nekega  mladeniča,  ki  ga  je  bil  sodnik 
po  nedolžnem  obsodil  v smrt  na  vislice.  Ko  se  je  njegova  nedolžnost  iz- 
kazala, so  ga  izkopali  in  položili  v blagoslovljeno  zemljo.  Nato  so  odpravili 
smrtno  kazen  in  v spomin  vzidali  glavo  v pomol  I.  nadstropja.  Tedaj  so 
baje  tudi  izpremenili  ime  mesta  Glanfurt  v Klagenfurt.  — Hiša  št.  31  na 
Starem  trgu  je  baje  naj  starejša  hiša  v mestu.  Nad  hišnimi  vrati  stoji  zlata 
gos.  Tu  je  bila  nekdaj  sloveča  trgovina  „Pri  zlati  gosi". 

Na  Vetrinjskem  obmestju  št.  26  je  dom  Družbe  sv.  Mohorja  (tiskarna 
in  knjigoveznica  Družbe  sv.  Mohorja),  sezidan  1.  1893.  Družba  šteje  80.000 
udov  po  celem  svetu  in  razpošlje  vsako  leto  pol  milijona  knjig  med  svoje 
naročnike. 

Na  Glediškem  trgu  je  novo,  moderno  jubilejno  mestno  gledišče  iz  1.  1908. 
Od  tod  naprej  se  pride  po  Radeckijevi  ulici  na  Križno  goro.  Najprvo  je 
Kalvarija  s križevim  potom  in  cerkvijo,  potem  so  mestni  nasadi  in  na  vrhu 
gore  je  razgledni  stolp  s krasnim  razgledom  po  celovški  okolici,  na  Kara- 
vanke in  v podjunsko  dolino. 

Pod  Križno  goro  je  Waisenhauskaserne,  v kateri  slovenski  fantje  svoj 
komis  „ tolčejo". 

Ob  beljaški  cesti  se  začne  prekop  (kanal),  po  katerem  je  mesto  zvezano 
z Vrbskim  jezerom.  Ob  začetku  kanala  je  protestantovska  cerkev.  L.  1514. 
je  bil  Celovec  čisto  do  tal  pogorel.  Nemški  plemenitaši  so  poklicali  kot 
obrtnike  in  delavce  Nemce-protestante  v mesto  in  tako  se  je  bilo  zgodilo, 
da  je  bil  Celovec  okrog  1.  1600—1604.  popolnoma  protestantovsko  mesto, 
samo  tri  rodbine  so  bile  katoliške.  Celo  v mestni  cerkvi  in  v cerkvi  sv.  Duha 
je  bila  protestantovska  božja  služba.  — Po  kanalu  se  lahko  pelje  na  malem 
parniku  ali  v čolnu  na  Jezero.  K Vrbskemu  jezeru  pelje  še  potem  državna 
cesta,  mestna  električna  železnica  in  južna  železnica.  Po  Vrbskem  jezeru 
vozijo  po  leti  od  maja  naprej  vsaki  dan  parniki.  Ob  Jezeru  so  glavni  kraji: 
Kriva  vrba,  Poreče,  Vrba,  Otok,  Ribnica  in  Marija  Loreto.  Otok  je  staro- 
davna božja  pot. 

Mesto  Celovec  ima  z vojaštvom  vred  30.000  prebivalcev.  Celovec 
je  sedež  deželne  vlade  in  drugih  javnih  uradov  kakor  tudi  sedež  krškega 
škofa.  Koroška  ima  od  1.  1914.  novo  lastno  poštno  direkcijo. 

V mestu  je  višja  realka,  realna  gimnazija,  študijska  knjižnica  in  razne 
druge  srednje  in  meščanske  šole.  Slovenske  šole  ni  nobene,  dasi  je  v Ce- 
lovcu mnogo,  veliko  Slovencev,  toda  pri  zadnjem  ljudskem  štetju  1.  1910.  so 
jih  našteli  samo  557! . . . 


Edino  slovensko  narodno  trgovsko  - obrtno  podjetje 

Hotel  Trabesinger 

v Celovcu, 

Velikovška  cesta  štev.  5. 

Podpisano  vodstvo  hotela  Trabesinger  se 
vljudno  priporoča  vsem  velecenjenim  slovenskim  in 
slovanskim  gostom-potnikom,  ki  prenočujejo  ali  za 
več  časa  ostanejo  v Celovcu.  V hotelu  se  dobe 
lepe,  snažne  sobe  po  primerni  ceni ; nudi  se  izborna 
kuhinja  in  zajamčeno  pristna  in  dobra  vina  iz  Slo- 
venskih goric.  Gostom  abstinentom  se  postreže 
z raznimi  brezalkoholnimi  pijačami.  Na  razpolago 
je  tudi  kegljišče  poleg  senčnatega  vrta,  pozimi  toplo 
zakurjeno.  V hotelu  Trabesinger  dobite  vsak  dan, 
posebno  pa  ob  sredah  zvečer,  prijetno  slovensko 
družbo.  Slovenski  potniki  in  rodoljubi,  slovenski 
romarji,  ustavljajte  se  samo  v edini  slovenski  go- 
stilni „hotel  Trabesinger"  v Celovcu,  kjer  boste 
vedno  dobro  postreženi. 

Za  mnogobrojen  obisk  se  toplo  priporoča 

vodstvo  hotela  Trabesinger. 


